கேள்வி: புளியங்கூடல் என்பது என்ன?
பதில்: புளியங்கூடல் (''Puliyankoodal'') இலங்கையின் யாழ்ப்பாண மாவட்டம் தெற்கே உள்ள வேலணைத் தீவு ஊர்காவற்துறை தேர்தல் தொகுதியில் அமைந்துள்ள ஒரு கிராமம். இக்கிராமம் முற்று முழுதும் இலங்கையில் இந்து சமயம் பூர்வீகமாகக் கொண்டது. முன்பு புளிய மரங்களும், நாவல் மரங்களும் நிறைந்து காணப்பட்ட இக்கிராமம் காலப்போக்கில் அவை இருந்தமைக்கான அடையாளமே தெரியாமல் அருகிவிட்டது. புளியமரங்கள் நிறைந்து கூடலாக காணப்பட்டதால் இக்கிராமத்திற்கு புளியங்கூடல் என்ற காரணப்பெயர் வந்திருக்கலாம் என்றும் சொல்லப்படுகிறது. வேலணை, சரவணை, சுருவில், நாரந்தனை மக்களுக்கெல்லாம் பொது வணிக நிலையமாக புளியங்கூடல் சந்தியே விளங்கி வருகிறது. விவசாயத்திற்கு தேவையான நீரை கிராஞ்சி, குளுவந்தனை ஆகிய குளங்களிலிருந்து பெற முடிகிறது.
கேள்வி: புளியங்கூடல் - பாடசாலைகள் பற்றி விளக்கவும்.
பதில்: புளியங்கூடல் மாணவர்களுக்கான பாடசாலையாக நடராசா வித்தியாலயம் விளங்கி வருகிறது. நடராசா வாத்தியார் என்பவரினால் தொடர்ந்த இப்பாடசாலை இன்று பல நூற்றாண்டுகளைக் கடந்து தனது கல்விச்சேவையைத் தொடர்கிறது.
கேள்வி: புளியங்கூடல் - விளையாட்டு பற்றி தகவல் சொல்.
பதில்: விளையாட்டுத் துறையில் மிகுந்த ஈடுபாடு கொண்ட இவ்வூர் மக்கள் அதற்கென புதுவெளி எனும் மைதானத்தை அமைத்து ஆண்டுதோறும் மாட்டு வண்டில் சவாரி, சைக்கிள் ஓட்டம், மரதன் ஓட்டம், வினோத உடைப்போட்டி, கயிறு இழுத்தல், சாக்கு ஓட்டம் என இன்னும் பல விளையாட்டுக்களை நடத்தி வருகின்றனர்.